2"] A Insekter. 



De fleste Snyltehvepser holder sig strængt til en enkelt eller 

 faa beslægtede Værter (monophage) , men en Del Arter benytter 

 hver mange forskellige (polyphage). Som allerede nævnt er Sommer- 

 fuglene (især Larverne) ganske særlig stærkt hjemsøgte af Snylte- 

 hvepser. Ogsaa de Aarevingede er Værter for mange Snylte- 

 hvepser; særlig gælder dette Blad- og Galhvepserne (endvidere 

 Træhvepser osv.). Af Billerne er det især Træbukke-, Snudebille- 

 og Barkbillelarver, der tjener som Værter (endvidere Anobier, Bu- 

 prester, enkelte Løbebiller osv.). Ikke faa Tovingedes Larver, saa- 

 ledes navnlig Galmyggenes, endvidere adskillige Bladlus, Skjoldlus 

 osv., er Værter for Snyltehvepselarver. Foruden hos Insekter 

 træffes de ogsaa paa Edderkopper ^ og i Edderkoppeæg ^. 



Af særlig Interesse er det, at Snyltehvepselarver ogsaa kan 

 leve i andre Snyltehvepselarver; det er for talrige Formers Ved- 

 kommende paavist, at de saaledes er »Parasitparasiter«; ogsaa 

 i de snyltende Larver af visse Tovingede kan der træffes Snylte- 

 hvepselarver ^. 



Snyltehvepsernes forstlige Betydning er anselig. Det er 

 dem, der sammen med Snyltefluer, Snyltesvampe og Bakterier 

 sætter en Grænse for de store Insektangreb, og det kan næppe 

 heller betvivles, at de bidrager væsentlig til at forhindre storre 

 Insektangreb. Hvor stor en Andel de, i Sammenligning med de 

 andre Grupper af Snylteorganismer, har i Indskrænkningen af 

 de skadelige Insekters Antal, maa iøvrigt staa hen; til Tider 

 er maaske nok Ichneumonernes Andel bleven noget overvurderet. 

 At den ikke er ringe, er imidlertid aabenbart. Deres Arts- og 

 Individantal er jo overordentlig stort, lige fra Æg til Puppe er andre 

 Insekter udsatte for deres Angreb, og hyppig er det en overordentlig 

 hoj Procentandel af det forhaandenværende Materiale, der stikkes 

 af dem. Naar man f. Ex. finder 90 pCt. af et skadeligt Insekts 



^ Se Borries i: Entora. Meddelelser 2. Bd. S. 155. 



^ Se f. Ex. »Insect Life« Vol. 2 S. 269. 



^ Det skal endog kunne gaa saa vidt, at Parasitparasiterne igen indeholder Snyl- 

 tere. Ratzeburg omtaler et saadant Tilfælde : i en Snyltehvepselarve {JMicrogaster') fra 

 en Sommerfuglelarve havde der levet en anden Snyltehvepselarve (/'/^r^w«/?«) , og i 

 denne, som det syntes, endnu en tredie (Ichneumonen d. Forstinsecten i.Bd. S. 196). 

 Et lignende Tilfælde omtales i Illustr. Wochenschr. f. Entom. Bd. 2 S. 73. 



